CELEX: 32020R2158
Language: da
Date: 2020-12-14 00:00:00
Title: Kommissionens gennemførelsesforordning (EU) 2020/2158 af 14. december 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Chabichou du Poitou« (BOB))

21.12.2020   
               
               
                  DA
               
               
                  Den Europæiske Unions Tidende
               
               
                  L 431/32
               
            
         KOMMISSIONENS GENNEMFØRELSESFORORDNING (EU) 2020/2158
         af 14. december 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Chabichou du Poitou« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:
         
                     (1)
                  
                  
                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Chabichou du Poitou«, der er registreret ved Kommissionens forordning (EF) nr. 1107/96 (2) som ændret ved Kommissionens forordning (EF) nr. 159/2009 (3).
                  
               
                     (2)
                  
                  
                     Ved brev af 4. december 2018 meddelte de franske myndigheder Kommissionen, at der var fastsat overgangsperioder i henhold til artikel 15, stk. 4, i forordning (EU) nr. 1151/2012 af begrænset varighed på mellem to og fem år for erhvervsdrivende, der er etableret i Frankrig, og som opfylder betingelserne i nævnte artikel i overensstemmelse med bekendtgørelse af 7. november 2018 om ændring af varespecifikationen for den beskyttede oprindelsesbetegnelse »Chabichou du Poitou«, der blev offentliggjort den 14. november 2018 i Journal Officiel de la République française (Frankrigs statstidende) (4). Ved skrivelse af 28. januar 2020 meddelte de samme myndigheder teksten til et nyt dekret af 24. december 2019, der blev offentliggjort den 10. januar 2020 i Journal Officiel de la République française (5) om ændring af dekretet af 7. november 2018, og navnene på de erhvervsdrivende, der var omfattet af denne overgangsperiode. Listen over erhvervsdrivende findes i bilaget til varespecifikationen. Under den nationale indsigelsesprocedure gjorde disse erhvervsdrivende, som lovligt vedvarende har markedsført »Chabichou du Poitou« i mindst fem år forud for den dato, hvor ansøgningen blev indgivet, indsigelse. To erhvervsdrivende gjorde indsigelse mod følgende bestemmelse: Afsnittet »Produktionsmetode«: »Forudafdrypning af ostemasse er forbudt.«. To erhvervsdrivende gjorde indsigelse mod følgende bestemmelse: Afsnittet »Beskrivelse af produktet«: »»Chabichou du Poitou« fremstilles udelukkende med rå [og fuldfed] [gede]mælk« og afsnittet »Fremstillingsmetode«: »den mælk, der anvendes, er rå gedemælk.«. 100 erhvervsdrivende gjorde indsigelse mod følgende bestemmelse: Afsnittet »Produktionsmetode«: »Mindst 75 % af gedebesætningens årlige foderration skal stamme fra det geografiske område, svarende til 825 kg tørstof pr. ged og pr. år.«. 18 erhvervsdrivende gjorde indsigelse mod følgende bestemmelse: Afsnittet »Produktionsmetode«: »Foderrationen skal bestå af mindst 55 % foder, svarende til 605 kg tørstof pr. ged og pr. år.«. 86 erhvervsdrivende gjorde indsigelse mod følgende bestemmelser i afsnittet »Fremstillingsmetode«: »Fodertilskudsrationen skal bestå af mindst 150 kg eller 30 % korn og/eller oliefrø og/eller proteinafgrøder fra det geografiske område.«, »Fodderrationen pr. ged pr. år indeholder mindst 200 kg tørstof i form af lucerne eller bælgfrugter fra det geografiske område.« og »Foderet produceres udelukkende i det geografiske område.«
                  
               
                     (3)
                  
                  
                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (6).
                  
               
                     (4)
                  
                  
                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —
                  
               VEDTAGET DENNE FORORDNING:
         
            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Chabichou du Poitou« (BOB), godkendes.
         
         
            Artikel 2
            Den beskyttelse, der ydes i henhold til artikel 1, er omfattet af den overgangsperiode, som Frankrig har fastsat i medfør af artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i nævnte artikel, efter bekendtgørelserne af 7. november 2018 og 24. december 2019 om ændring af varespecifikationen for den beskyttede oprindelsesbetegnelse »Chabichou du Poitou«, der blev offentliggjort henholdsvis den 14. november 2018 og den 10. januar 2020 i Journal Officiel de la République française (Frankrigs statstidende).
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. december 2020.
            
               
                  På Kommissionens vegne
               
               
                  For formanden
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 343 af 14.12.2012, s. 1.
         
            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).
         
            (3)  Kommissionens forordning (EF) nr. 159/2009 af 25. februar 2009 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Chabichou du Poitou (BOB)) (EUT L 53 af 26.2.2009, s. 8).
         
            (4)  JORF nr. 0263 af 14. november 2018, tekst nr. 36.
         
            (5)  JORF nr. 0008 af 10. januar 2020, tekst nr. 35.
         
            (6)  EUT C 251 af 31.7.2020, s. 22.